
NOTA ASUPRA EDIŢIEI 

Cu prezentul volum, încheiem ediţia propusă: retipărirea 
perelor lui Panait Istrati, traduse de el însuşi în limba 
maternă. în paginile ce urmează au fost incluse: 

- Ultimul ciclu al operei istratiene: Viața lui Adrian Zografi, 
dih care Panait Istrati a tradus cărţile Casa Thuringer, Biroul 
de plasare şi în lumea Mediteranei - apus de soare. 

Aceste cărţi sînt ca şi inedite pentru cititorul nostru de azi, 
nemaifiind retipărite de aproape o jumătate de secol! 

Am Inclus în acest ciclu şi povestirea Musa, scrisă de autor 
direct în româneşte, în anul 1925. De ce? Musa este 
personajul iţltral al volumului /n lumea Mediteranei - răsărit 
de soare, în nv Panait Istrati povesteşte peripeţiile primelor 
sale vagabon-ije prin Egipt. Cum însă acest volum n-a fost 
tradus de autor, n socotit util să publicăm nuvela Musa, 
apărută în Viața româască, mai ales că personajul era scump 
inimii lui Panait Istrati ar fi fost păcat să lipsească. 

- A doua secţiune a volumului grupează patru profesiuni de 
'edinţă: Trecut şi viitor, Crezul meu, Cum am debutat eu şi 
titre artă şi dezrobire, în care Panait Istrati se prezintă 
cititorului )mân, lămurindu-l ce iz va avea arta sa şi cui se 
adresează, ceste pagini au fost luate din volumul Trecut şi 
viitor, apărut 

1925 şi care marchează debutul său ca scriitor român. Un 
lebut” contestat de unii, din păcate, şi în zilele noastre. 

Tot în această secţiune se află şi dramaticele Pagini de 
carnet Ura, scrise în august 1934, cînd împlinea cincizeci de 
ani, sărbă-riţi în „liniştea deplină” a confraţilor români. 

Pentru cititorul de azi va fi pasionant şi instructiv să afle - 
prin intermediul acestui carnet intim - de unde a pornit acest 
vagabond de geniu, ce trepte a urcat în viaţă, cum le-a urcat 
şi cu ce s-a ales pînă la urmă. 


- în a treia secţiune a volumului se află patru manuscrise 
publicate postum: Evadatu/ def peste Rhin, Moş Popa şi Frații 
săraci (din vremea cînd vagabonda flămînd prin Elveţia „cea 
mai frumoasă ţară din lume”) şi La un „raccora”, care 
reconstituie un episod puţin cunoscut al biografiei sale. La o 
lună după apariţia Chirei, în revista Europe, cînd ziarele nu 
mai conteneau cu laudele, Gorki al Balcanilor lucra ca... 
zugrav la Paris, istovin-du-se zece ore pe zi... 

La Addenda, ca şi în volumul precedent, reconstituim 
biografia fiecărei cărţi în parte, întregită cu referinţe critice şi 
repere bibliografice. Atitea cît sînt sau ne-au stat la îndemină. 
Ne-am străduit să comunicăm un volum cît mai mare de 
informaţii despre acest scriitor, venind astfel în sprijinul 
cercetării literare despre viaţa şi opera sa, destul de săracă în 
rezultate concrete pînă acum. 

Tot la Addenda, a fost inclusă - în traducerea noastră - 
celebra Prefață la Adrian Zografi, cunoscută doar din auzite 
de marele public cititor de la noi. (El n-a tradus-o în ediţia 
română a Casei Thuringer, unde a scris doar o succintă 
„introducere”, în care explică: „Aş fi avut multe de spus în 
această introducere. Reaua stare a sănătăţii nu mi-o 
îngăduie. Lucrez, măcinat de febra şi silit de nevoia de a-mi 
cîştiga pîinea”). 

Panait Istrati a scris această „prefaţă” întîi la Brăila, într-o 
primă formă. în vara anului 1932 el se retrage la Mănăstirea 
Neamţ, pentru îngrijirea sănătăţii şi continuarea operei. Aici el 
reface finalul  prefeţei, scrisă la Brăila, adăugîndu-i 
rechizitoriul făcut artelor şi artiştilor din epocă, precum şi 
pledoaria „omul care nu aderă la nimic”. Partea rămasă 
nepublicată, din Prefață la Adrian Zografi, s-a păstrat pînă în 
zilele noastre inedită. Acest text l-am inclus la Addenaă, 
deoarece reconstituie secvențele dramatice ale înapoierii sale 
în ţară, în 1930, la Brăila, cele ce s-au întîmplat cu el şi cei 
ce-l „iubeau foarte mult”. 

înainte de-a ne despărţi, se cuvine să mulţumim gazdelor 
noastre - Editura Minerva - care ne-a ajutat să valorificăm, 
prezenţind în două volume masive moştenirea literară a lui 
Panait 


Istrati, lăsată pînă acum de izbelişte. Am avut şansa unei 
colaborări perfecte, a unei unităţi în intenţii, care au asigurat 
succesul acestei ediţii ce repară o nedreptate şi cinsteşte 
memoria acestui scriitor al nostru, fără pereche în literatura 
lumii. 

Mă plec cu recunoştinţă şi „îmi scot căciula în faţa mulţimii 
de jos, în faţa acestei Sahare cotropitoare de valori umane” 
(cum spunea Panait), care a umplut librăriile, înghesuindu-se 
ca să aibe „o carte scrisă de mîna lui Panait Istrati”... 

E un omagiu public, de proporţii şi meritat, adus acestui 
scriitor, de poporul din care se trage, căruia i-a rămas 
credincios pînă la moarte. Este, în acelaşi timp, şi un îndemn 
pornit din inimă pentru noi, ca să stăruim în continuare... 

